কিন্তু তাতেই কি টি-টোয়েন্টির যুগে গুরুত্বপূর্ণ হয়ে ওঠা লোয়ার অর্ডারের দুর্বলতা ঘুচছে বাংলাদেশে? সাব্বির রহমান পদোন্নতি পেয়ে টপ অর্ডারে চলে যাওয়ায় সাকিব, মুশফিক আর মাহমুদ উল্লাহকে নিয়ে গড়া মিডল অর্ডারের পরই রক্তশূন্য হয়ে পড়ছে বাংলাদেশের ব্যাটিং! এ সমস্যার আশু কোনো সমাধান নেই কোচের হাতে। তাই বলে নেতিবাচক বিষয়টি সামনে এনে দলের ভেতরে স্নায়ুচাপ নাকি বাড়াতে চান না হাতুরাসিংহে। বিশেষজ্ঞ ব্যাটসম্যানদের ওপরই নাকি জীবনবাজি রেখেছেন তিনি। ঢিলেঢালা প্র্যাকটিসে বেড়ে ওঠা সাকিবের ঘাম ঝরানো নেট দেখে মনে হচ্ছে কোচের বার্তাটা দলের সবার মতো তাঁর কাছেও পৌঁছেছে।